paragraph_text: Pernilla Wiberg (Norrköping, 15. listopada 1970.) je bivša švedska alpska skijašica. Vlasnica je dva olimpijska zlata i jednog olimpijskog srebra. Ima još i šest medalja sa svjetskih prvenstava, od kojih četiri naslova prvakinje. Ima 23 pobjede u Svjetskom kupu, četiri mala kristalna globusa i jedan veliki kristalni globus. Izabrana je za člana Međunarodnog olimpijskog odbora 2002. godine.